****

**Ухватите залет за будућу каријеру на онлајн**

**Сајму студентске стручне праксе у јавној управи 4. децембра**

Овогодишњи, четврти по реду, [**онлајн Сајам студентске стручне праксе у јавној управи**](https://strucnapraksa.mduls.gov.rs/), под слоганом „Ухватите залет“, одржаће се **4. децембра, са почетком у 10 часова** на посебно дизајнираној онлајн платформи у облику виртуелизоване Палате Србија, као једног од најзначајнијих архитектонских здања наше државне администрације.

**Министарство државне управе и локалне самоуправе,** као домаћин овог Сајма, у сарадњи са **141 органом јавне управе** припремилоје **понуду од 1476 места за стручну праксу** за студенте основних и мастер академских студија **5 државних универзитета**

* Универзитет у Београду
* Универзитет у Крагујевцу
* Универзитет у Нишу
* Универзитета у Новом Саду
* Државни универзитет у Новом Пазару

Сајам је замишљен као једнодневни онлајн догађај током којег ће студенти бити у прилици да се упознају са понудом стручне праксе у органима јавне управе, постављају питања представницима органа и универзитета, као и да сазнају све што их занима о самом процесу пријављивања и реализације студентске стручне праксе у овој академској години.

Више информација о овогодишњој понуди студентске стручне праксе, као и о Сајму, можете пронаћи на сајту студентске стручне праксе у јавној управи [**https://strucnapraksa.mduls.gov.rs**/](https://strucnapraksa.mduls.gov.rs/).